ลำดับเหตุการณ์ในซีรี่ส์

**คริสต์ศักราช** (Anno Domini, ตัวย่อ: AD) เป็นเส้นเวลาที่ใช้ดำเนินเนื้อเรื่องของอนิเมะโมบิลสูทกันดั้มดับเบิ้ลโอและไซด์สตอรี่อื่นๆ เรื่องราวของกันดั้มดับเบิ้ลโอดำเนินไปอยู่ในไทม์ไลน์เดียวกับที่ยุคปัจจุบันในอนาคตอีกประมาณ 300 ปีข้างหน้า

## บันทึกเหตุการณ์

### ก่อนซีซั่น 1

**ค.ศ.2049**

* อิโอเลีย เชนเบิร์กเกิดในปีนี้

**ค.ศ. 2090**

* เมื่ออิโอเลีย เชนเบิร์กมีอายุได้ 39 ปี  เขาได้เสนอวิธีแก้ปัญหาสำหรับวิกฤตเชื้อเพลิงในโลก, พื้นฐานทางทฤษฎีในการสร้างลิฟต์วงโคจร และระบบพลังงานแสงอาทิตย์ แต่เนื่องจากระดับของเทคโนโลยีในเวลานั้นยังไม่ก้าวหน้ามากพอที่จะทำให้โครงการเป็นจริงได้ ทฤษฎีของเขาจึงไม่ค่อยได้รับความสนใจจากสาธารณชนมากนัก

* อิโอเลียได้ย้ายไปอาศัยอยู่บนเกาะส่วนตัวแห่งหนึ่ง ในขณะที่เขาได้ศึกษาเกี่ยวกับแนวคิดของลิฟต์วงโคจร เขายังได้ศึกษาเกี่ยวกับการสร้างจักรกลรูปแบบมนุษย์ที่ต่อมามันจะได้พัฒนามาเป็นโมบิลสูท

**ค.ศ. 2091**

* เมื่ออิโอเลียอายุได้ 40 ปี  เขาตั้งสมมติฐานทฤษฎีเกี่ยวกับอนุภาค GN และซูเปอร์คอมพิวเตอร์ เวด้า เขายังได้สังเกตเห็นว่าโลกที่เขารู้จักนั้นเต็มไปด้วยความโลภ ความเกลียดชัง และความรุนแรง แต่ผลจากการวิจัยของทำให้เขาค้นพบอนุภาคพิเศษที่ทำให้สามารถถ่ายทอดความคิดซึ่งกันและกันได้ ทำให้เขากลับมีความเชื่อมั่นในมนุษยชาติอีกครั้ง และวางแผนไว้ล่วงหน้าสำหรับมนุษยชาติทั้งหมด ภายหลังแผนการนี้จะถูกเรียกว่า "แผนการของอิโอเลีย เชนเบิร์ก"

**ค.ศ. 21??**

* องค์กรติดอาวุธเอกชน "เซเลสเชียลบีอิ้ง" ได้ถูกก่อตั้งขึ้นโดยอิโอเลีย เชนเบิร์กโดยมีเป้าหมายในการขจัดสงครามและความขัดแย้งให้หมดไปจากโลก

* ซูเปอร์คอมพิวเตอร์ "เวด้า" ได้ถูกสร้างขึ้นเพื่อช่วยให้แผนการของอิโอเลียเป็นจริง

* อินโนเวด "รีวองส์-ไทป์ (Ribbons-Type)" ประเภทแรกได้ถูกสร้างขึ้นซึ่งได้ต้นแบบพันธุกรรมมาจาก "อี. เอ. เรย์" เพื่อนร่วมงานคนสนิทของอิโอเลีย

**ค.ศ. 2101**

* อิโอเลีย เชนเบิร์กได้อุทิศชีวิตของเขาเพื่อพัฒนาความก้าวหน้าของตั้งอาณานิคมบนอวกาศ แต่หลังจากนั้นเขาก็ไม่มีใครพบเห็นเขาอีกเลย คาดเดากันว่าเขาน่าจะไปใช้ชีวิตอยู่บนอวกาศและเสียชีวิตอยู่ที่นั่น

**ค.ศ. 2188**

* ยานสำรวจยูโรป้าได้เดินทางไปยังดาวพฤหัสบดีเพื่อสำรวจอวกาศโดยมียูเนี่ยนคอยสนับสนุน เซเลสเชียลบีอิ้งได้ส่งหนึ่งกลุ่มนักวิทยาศาสตร์ของพวกเขาแฝงตัวเข้าไปในหมู่ลูกเรือเพื่อทำภารกิจลับ นั่นคือการผลิต GN ไดรฟ์

**ค.ศ. 22??**

* GN ไดรฟ์ทั้ง 5 เตาถูกสร้างจนเสร็จสมบูรณ์และถูกส่งกลับมายังโลกด้วยแคปซูลไร้คนขับ
* เกิดโศกนาฏกรรมขึ้นบนยานยูโรป้าเมื่อลูกเรือคนหนึ่งได้สังหารสมาชิกคนอื่นๆจนหมดรวมถึงนักวิทยาศาสตร์ของเซเลสเชียลบีอิ้งด้วย และลบข้อมูลทั้งหมดที่ได้มาจากการสำรวจ จากนั้นจึงพยายามทำลายยานทิ้งและหายตัวไป

**ค.ศ. 2228**

* ชายสองคนจากทีมสำรวจของตระกูลคอร์เนอร์ ได้เดินทางมาถึงซากปรักหักพังของยานยูโรป้า พวกเขาได้พบกับฮาโล่สีม่วงและนำมันกลับมาด้วย ข้อมูลที่อยู่ในนั้นจะนำไปสู่การพัฒนา GN ไดรฟ์ [T]

**ค.ศ. 2250**

* เริ่มมีการวางแผนและเงินทุนสำหรับการก่อสร้างลิฟต์วงโคจร

**ค.ศ. 2284**

* สาธารณรัฐโมราเลียได้ถูกก่อตั้งขึ้นในปีนี้

**ค.ศ. 2289**

* เกิดเหตุขัดแย้งแสงสุริยะครั้งที่ 4

**ค.ศ. 229?**

* GN-000 โอกันดั้มได้ถูกสร้างขึ้นและการทดลองใช้ GN ไดรฟ์กับโมบิลสูทก็เสร็จสมบูรณ์

**ค.ศ. 2292**

* เกิดเหตุขัดแย้งแสงสุริยะครั้งที่ 5

* เอียน วาสตี้และด็อกเตอร์ เจ. บี. โมเรโน่ได้ลาออกจากกองทัพ AEU และยอมรับข้อเสนอในการเข้าร่วมกับเซเลสเชียลบีอิ้งในฐานะช่างเทคนิคและแพทย์

**ค.ศ. 2297**

* ลิฟต์วงโคจรของยูเนี่ยนสร้างเสร็จสมบูรณ์เป็นแห่งแรก ต่อมาคือฝั่งของสหพันธ์ปฏิรูป ส่วน AEU นั้นยังล่าช้าและยังคงสร้างไม่เสร็จในปี ค.ศ. 2307

* เกิดโศกนาฏกรรมเหตุก่อการร้ายระเบิดพลีชีพในไอร์แลนด์จากกลุ่มก่อการร้าย "KPSA" พ่อแม่และน้องสาวของนีล ดีแลนดี้และไลล์ ดีแลนดี้เป็นหนึ่งในผู้เสียชีวิตจากเหตุการณ์ในครั้งนั้น

**ค.ศ. 2298**

* กองทัพของสหพันธ์ปฏิรูปมนุษยชาติได้กระทำการต่อสู้บริเวณลิฟต์วงโคจร ฮอลลี่ สเมอร์นอฟภรรยาของเซอร์เก้ สเมอร์นอฟหายสาบสูญไปในการต่อสู้

* ลีซ่า คุโจ (สุเมรากิ ลี โนริเอกะ) สำเร็จการศึกษาจากมหาวิทยาลัยนานาชาติยูเนี่ยนด้วยอายุเพียง 17 ปี พร้อมกับเคธี่ มาเนกิ้น พวกเธอได้ลงสมัครเพื่อฝึกฝนใน AEU ในฐานะฝ่ายยุทธการ

**ค.ศ. 2299**

* โซรัน อิบราฮิม (เซ็ตสึนะ เอฟ เซย์เอย์) และเพื่อนๆ ถูกยุยงโดย อาลี อัล ซาซีส์ให้สังหารพ่อแม่ของตัวเอง และเข้าร่วมกับกองทหารเยาชนในกองโจรต่อต้านรัฐบาล KPSA ในช่วงสงครามกลางเมืองเคอร์ดิช

**ค.ศ. 2031**

* ราชอาณาจักรอาซาดิสถานทำสงครามกลางเมืองกับเคอร์ดิช

* เซเลสเชียลบีอิ้งตัดสินใจส่ง GN-000 โอกันดั้มเข้าไปแทรกแซงพร้อมนักบินนักบิน "รีวองส์ อัลมาร์ค" ได้ทำลายล้างทั้ง KPSA และกองกำลังโมบิลสูทของอาซาดิสถานจนราบคาบ แต่ได้ไว้ชีวิตโซรันไว้

* เมื่อ KPSA และฝ่ายค้านส่วนใหญ่ถูกกวาดล้าง ราชอาณาจักรอาซาดิสถานก็หลอมรวมกับเคอร์ดิช

**ค.ศ. 2302**

* GN-001 กันดั้มเอ็กเซีย, GN-002 กันดั้มดิวนาเมส, GN-003 กันดั้มคิวริออสและ GN-004 กันดั้มนาดาเลห์ถูกพัฒนาจนเสร็จสมบูรณ์แล้ว แต่ GN-005 กันดั้มเวอร์ชิวยังอยู่ในระหว่างการพัฒนาและจะเสร็จตามมาในภายหลัง

* รีวองส์ อัลมาร์คอดีตนักบินของโอกันดั้มได้เสนอชื่อโซรัน อิบราฮิมกับเวด้าให้เขาได้เข้ารับตำแหน่งนักบินของเอ็กเซียที่ยังว่างอยู่

**ค.ศ. 2305**

* โซรัน อิบราฮิมได้ผ่านการทดสอบทั้งหมดและได้รับเลือกเข้าสู่เซเลสเชียลบีอิ้งในฐานะกันดั้มไมสเตอร์ด้วยโค้ดเนม "เซ็ตสึนะ เอฟ เซย์เอย์"   และได้ประจำการอยู่บนยาน CBS-70 ปโตเลไมออสภายใต้คำสั่งของสุเมรากิ ลี โนริเอกะ เธอได้สั่งให้ทุกคนทำการซ้อมรบจนกว่าจะพร้อมสำหรับแทรกแทรงในอีก 2 ปี

## เกร็ดความรู้

* **Anno Domini** มาจากภาษาละตินในยุคกลางว่า **anno Domini nostri Jesu Christi** (ปีของพระเยซูคริสต์เจ้าแห่งเรา) ซึ่งเป็นชื่อที่ใช้ในการนับปีหลังจากการประสูติของพระเยซูคริสต์ในปฏิทินจูเลี่ยนและปฏิทินเกรกอเรี่ยน
* โมบิลสูทกันดั้มดับเบิ้ลโอเป็นภาคเดิมของกันดั้มซีรี่ส์ที่ไม่ได้มีการเปลี่ยนปฏิธินไปใช้ศักราชอื่น เช่น UC, CE หรือ AC (ยกเว้นซีรีย์บิลด์ไฟต์เตอร์และบิลด์ไดเวอร์ส)

* แม้ว่าจักรวาลของซีรีย์กันดั้มส่วนใหญ่จะมีการใช้ศักราชใหม่ที่มีการเปลี่ยนมาจากปฏิธินคริสตศักราชเดิม แต่ไทม์ไลน์คริสตศักราชของซีรี่ย์ดับเบิ้ลโอนั้นไม่มีความเกี่ยวข้องเชื่อมโยงกับจักรวาลอื่นแต่อย่างใด